'नेचर न्युरोसाइंस' के अपैल 2006 अंक में एमोरी युनिवर्सिटी के मनोवैज्ञानिकों¸ स्टीफेन हैमॅन् एवं किम वैलेन के नेतृत्व में प्रकाशित इसी से मिलते–जुलते एक अन्य शोध–पत्र का निचोड़ यह है कि एक ही स्तर के यौन उत्तेजना के समय भी पुरुषों एवं महिलाओं के मस्तिष्क के ‘एमिग्डाला’ (यह 'एमिग्डाला' भावनाओं एवं अभिप्रेरणा का नियंत्रक होता है) वाले हिस्से में होने वाली गतिविधियां अलग–अलग प्रकार की होती हैं। पुरुषों के 'एमिग्डाला' में विद्युतीय गतिविधियों का स्तर महिलाओं की तुलना में काफ़ी ऊंचा होता है। इस शोध में 14 पुरुष एवं 14 महिला स्वयंसेवकों ने भाग लिया। उन्हें यौन कियाओं से संबंधित ऐसे चित्र दिखाए गए जो उनमें समान स्तर की यौन उत्तेजना भर सकें। पूछने पर उन्होंने समान स्तर वाले उत्तेजना की जागृति की बात को स्वीकारा भी¸ लेकिन जब इस अवस्था के दौरान उनके 'एमिग्डाला' का fMRI लिया गया तो पुरुषों में यह ज्यादा सक्रिय नज़र आया।